
SYSTEM FOR SIKRING OG UTVIKLING AV UTDANNINGSKVALITET VED NORGES MUSIKKHØGSKOLE
INNLEDNING

Formål for et system for sikring og utvikling av utdanningskvalitet

NMH har som mål å bli anerkjent som en av de fremste institusjonene innen høyere musikkutdanning i Europa. I dette ligger det ikke bare et mål om at de studentene som utdannes skal ha ferdigheter og kunnskaper på høyde med de beste ved andre utdanningsinstitusjoner, men også at de strukturene og prosessene som preger arbeid og studium ved NMH skal ha høy kvalitet og derigjennom bidra til resultatkvaliteten.

For å sikre at utdanningen holder høy kvalitet og for stadig å utvikle kvaliteten foretar NMH et løpende tilsyn med sentrale områder av utdanningen og forhold som påvirker den. Dette tilsynet er beskrevet i et ”system”, som består av arbeidsoppgaver som angår beskrivelser og vurderinger av kvalitetsaspekter, og ansvarsforhold for vurderinger og beslutninger, med tidsfrister.

Systemet for sikring og utvikling av utdanningskvalitet inngår som ett av flere dokumenter som har som formål å sikre kvalitet i virksomheten ved Norges musikkhøgskole. Andre sentrale dokumenter er NMHs strategiske plan med handlingsplaner og en handlingsplan for utdanningskvalitet.

Innhold og ansvarsforhold i kvalitetssikringsarbeidet

Dette systemet skal sikre at det gjennomføres beskrivelser og vurderinger innenfor seks avgjørende felt:

1. Søkere, søknadsprosedyre og opptak

2. Studietilbud

3. Studentevaluering av studier og undervisning

4. Studenter og gjennomføring av studier

5. Fagpersonalets kompetanse

6. Læringsmiljø: Lokaler og utstyr

Systemet av arbeidsoppgaver etc. inngår i en styringsstruktur der Styret har det overordnede ansvar for kvalitetssikring, mens Studieutvalget har det løpende ansvar. Som styreleder og leder av Studieutvalget har Rektor dermed en sentral rolle i arbeidet for kvalitetssikring.

Innen administrasjonen er det i hovedsak Studiesjef som har et administrativt ansvar for at det utvikles grunnlagsmateriale for vurderinger og rapporter. Studiesjef har ansvar for at  det årlig utarbeides en rapport til Studieutvalget, der kvalitetssikringen fremstilles i forhold til:

· de enkelte kandidatstudier

· de enkelte mastergradsstudier

· doktorgradsprogrammet og stipendprogrammet for kunstnerisk utviklingsarbeid

· de enkelte videreutdanningsstudier

· etterutdanningsvirksomheten
Før denne rapporten legges fram for Studieutvalget skal fagmiljøene gi sine kommentarer. Studieutvalget skal behandle rapporten senest 1. mai.

Med bakgrunn i dette har Administrerende direktør ansvar for at styret får en samlet rapport og vurdering av utdanningskvaliteten. Rapporten skal behandles senest 1. juni i styret.

For øvrig er Utvalg for utdanningskvalitet og Læringsmiljøutvalg direkte koblet opp mot tema som har med utdanningskvalitet å gjøre. Innenfor den formelle styringsstruktur er studentene representert i styret og alle de nevnte utvalgene som har med utdanningskvalitet å gjøre.

De utvalg og funksjoner/personer som er nevnt har et institusjonsovergripende ansvar for utdanningskvalitet. I arbeidet vil også de tre instituttene og fagmiljø (fagråd) innenfor instituttene bli involvert i flere faser av arbeidet,  for eksempel når rapporter skal kommenteres og når tiltak skal settes i verk. Studiekontaktene er også viktige i dette arbeidet. Det er særlig viktig at de beskrivelser som gjøres av status for kvalitet har legitimitet i fagpersonalet, og at tiltak for å bedre kvalitet også forankres i fagmiljø. Instituttene vil ha en sentral rolle ved å bidra til at  fagmiljøene blir involvert i de vurderinger som skal gjøres før studieutvalg og andre instanser med beslutningsmyndighet gjør sine vurderinger og vedtak om tiltak. Også andre utvalg, for eksempel Orkesterutvalget og Konsertutvalget, vil bli involvert i arbeidet med utdanningskvalitet.

Som del av kvalitetssikringssystemet  inngår også følgende 4 kapitler:

7. Styringsordning og styringsorganer

8. Stillings- og funksjonsbeskrivelser

9. Lover, forskrifter, regler og retningslinjer

10. Rutinebeskrivelser

Disse kapitlene skal dokumentere hvordan studievirksomheten styres og administreres. Av praktiske hensyn omfatter kapitlene hele høgskolens virksomhet. Innholdet vil være under kontinuerlig oppbygging og revisjon. Oversikter med linker til alle aktuelle dokumenter skal være tilgjengelig på høgskolens websider. 

Systembeskrivelsen

I systembeskrivelsen er hvert innholdspunkt beskrevet i venstre kolonne.  I de følgende tre kolonner oppgis hvem som har administrativt ansvar for igangsetting av prosessen og utarbeidelse av grunnlagsmateriale, hvem som har formelt og endelig ansvar for vurdering og eventuelle tiltak, samt tidsfrister for når prosesser skal være avsluttet. 

Det er viktig å understreke at det er ansvaret for igangsetting og vurdering som er nevnt eksplisitt i systemet. Som nevnt ovenfor er det mange utvalg og administrative funksjoner som vil bli involvert i prosesser fram mot vurderinger og beslutninger. Disse er ikke satt inn i systemoversikten.

Beskrivelsene for hvert av de fire hovedelementene er relativt kortfattede, og på flere av områdene er det nødvendig med mer detaljerte tidsplaner for arbeidet. Ansvaret for slike detaljerte tidsplaner påhviler den som har det administrative ansvaret for det enkelte området. Tidsplaner skal sikre at berørte fagmiljøer får anledning til å delta i de vurderinger som skal gjøres.

Det foreliggende kvalitetssikringssystemet tas i bruk fra 1. januar 2004. Systemet forutsetter jevnlig oppdatering, og vil hvert år framstå i revidert utgave etter styrets behandling av den årlige rapporten. På flere områder vil det være snakk om dels å utvikle nye rutiner, og dels å bygge opp statistiske data over flere år. Dette innebærer at de første års rapporter ikke vil være fullstendige på alle punkter i forhold til kravene i systembeskrivelsen. Rapporten må likevel omtale alle forhold og redegjøre for alle avvik fra kravene.

1.  Søkere, søknadsprosedyre og opptak

	
	Administrativt ansvar 
	Ansvar for vurdering og eventuelle tiltak
	Tidsfrister

	1.1. Søkere og søknadsprosedyre

Hvert utdanningstilbud og NMH som helhet er avhengig av at det til enhver tid er et tilstrekkelig antall kvalifiserte søkere. 

Kvalitetssikringen innebærer en årlig vurdering av søkertall til ulike studier og på ulike instrumenter. I vurderingen skal det tas stilling til om tilgangen er tilfredsstillende eller ikke. Der det vises svikt i søkertilgangen, må det vurderes hvilke tiltak NMH kan gjøre for å bedre søkingen. Vurderingen av tiltak må gå både på den informasjonsvirksomhet NMH utfører for å nå søkere, og på bredere rekrutteringspolitiske tema.

Dette krever bl.a. oversikt over:

- alle søkere til utlyste studier siste år, inkl. statistikk for siste fem år, fordelt pr instrument, studium, geografisk og kjønn. Om mulig sammenholdt med nasjonale tall for musikkutdanning.

- antall tatt opp, antall takket ja og nei siste år og siste fem år, fordelt som ovenfor.

Det krever også en årlig gjennomgang av NMHs informasjonsrutiner overfor søkere, og søknadsprosedyren.

1.2 Opptaksprøven

Opptak til studiene skjer gjennom opptaksprøver. Prøvene må være relevante, og egnet til å velge ut de som er best kvalifisert til et studium ved NMH.

Kvalitetssikringen innebærer en årlig vurdering av alle ledd av opptaksprøven. 

Dette krever:

- alle opptaksjuryer får et evalueringsskjema hvor opptaksprøvens relevans, innhold, form og den praktiske gjennomføringen skal evalueres


	Studiesjefen

Studiesjefen v/statistikkansvarlig og opptaksansvarlig

Studiesjefen v/opptaksansvarlig og informasjonskonsulent

Studiesjefen

Studiesjefen v/sekretær for utvalg for utdanningskvalitet og opptaksansvarlig


	Studieutvalget

Studiesjefen har ansvar for vurdering og iverksetting av tiltak av praktisk karakter. Eventuelle prinsipielle spørsmål behandles i studieutvalget.

Studiesjefen har ansvar for vurdering og iverksetting av tiltak av praktisk karakter. Eventuelle prinsipielle spørsmål behandles i studieutvalget.


	1. desember

15. oktober

1. mai

Evaluering gjennomføres under opptaksprøvene. 




2. Studietilbud

	
	Administrativt ansvar 
	Ansvar for vurdering og eventuelle tiltak
	Tidsfrister

	Alle studenter møter NMHs faste studietilbud. I tillegg vil det være tilbud knyttet til gjester utenfra, og tilbud ved andre institusjoner, først og fremst via utvekslingsprogram.

2.1 Ordinære studietilbud

Det må sikres at NMH har relevante studietilbud, inkludert etterutdanning. Beslutninger om nye tilbud, eventuelt avvikling av eksisterende tilbud, og beslutninger om dimensjonering av tilbudene må tas på grunnlag av oversikter og vurderinger, der arbeidsmarkedets behov og institusjonens behov for levedyktige miljø må inngå som deler av et vurderingsgrunnlag. 

Kvalitetssikringen innebærer at det skal gjøres en årlig vurdering av  institusjonens studieportefølje, med vekt på tilpasning til arbeidsmarkedet, søkertilgang, evalueringer, endringsbehov o.l.
Dette krever bl.a.:

· oversikt over alle aktive studier, med oversikt over gjeldende studieplaner og pågående studieplanarbeid, med kommentarer og rapport om framdrift.

· en spørreundersøkelse hvert femte år blant kandidater som avsluttet sitt studium ved NMH for ett, fem eller ti år siden, hvor det fokuseres på nåværende arbeidssituasjon og sammenhengen utdanning - yrke.

· Oversikt over etterutdanningsvirksomhet foregående kalenderår, med spesifikasjon av bl.a. omfang av hvert enkelt tiltak, tiltak for ulike målgrupper, deltakerantall, økonomiske resultat osv.


	Studiesjefen

Studiesjefen

Studiesjefen
Studiesjefen v/etterutdanningsansvarlig
	Studieutvalget

	1. april

1. februar

1. februar

	2.2 Studier via utvekslingsprogram

Opphold ved andre, utenlandske musikkutdanningsinstitusjoner er en viktig del av utdanningen ved NMH for stadig flere studenter. NMH tar også årlig i mot en rekke utenlandske studenter for studieopphold fra 3 – 10 måneder. 

Kvalitetssikringen innebærer at det skal gjøres en årlig vurdering av utvekslingsvirksomheten. Alle studenter som har vært på utveksling, både inn- og utreisende, skal gi en evaluering av oppholdet. Den årlige vurderingen skal bygge bl.a. på disse evalueringene, og skal omfatte en vurdering av hvilke utdanningsinstitusjoner NMH skal ha avtaler med.


	Studiesjefen v/internasjonal koordinator
	Studieutvalget
	1. mars


3. Studentevaluering av studier og undervisning
	
	Administrativt ansvar 
	Ansvar for vurdering og eventuelle tiltak
	Tidsfrister

	Studentenes evaluering av studietilbud og studier er et hovedelement i den informasjonen kvalitetssikringen skal bygge på. NMH skal årlig gjennomføre følgende typer studentevaluering.

3.1 Studentevaluering av studietilbud og læringsmiljø 

Hvert år gjennomføres det en spørreundersøkelse bland studenter som avslutter en avdeling eller et studium, hvor det fokuseres på relevans og sammenheng i studietilbudet og på studentenes opplevelse av læringsmiljøet.

Denne evalueringen samordnes for de studentene med evalueringen i 3.2.

(Det må utvikles et system for at slik evaluering kan skje gjennom et web-basert spørreskjema, og slik at evalueringen skjer som en integrert del av studentens semesterregistrering / godkjenning av utdanningsplan for vårsemesteret. Enkelte studentdata bør hentes direkte fra det studieadministrative systemet. Rapportering fra evalueringen skal i størst mulig grad skje automatisert iht. forhåndsdefinerte rapporter, men samtidig med mulighet  for uthenting av og ytterligere bearbeiding av datagrunnlaget, f.eks. i forskningsmessig sammenheng. 

Utvikling av slik web-basert evalueringssystem vil ta noe tid, og systemet vil derfor ikke være operativt til januar/februar 2004.)


	Studiesjefen v/sekretær for utvalg for utdanningskvalitet
	Utvalg for utdanningskvalitet og læringsmiljøutvalget utarbeider samlerapport for hver sine ansvarsområder og foreslår evt. tiltak overfor studieutvalget. Fagmiljøer skal ha anledning til å kom​mentere utdannings​kvalitetsutvalgets vurdering før studie​utvalgets behandling.


	Evaluering gjennom-føres hvert år i januar/februar. Samlerapporter ferdig til 15. april. Behandles i studieutvalget innen 1. juni.



	3.2 Årlig studentevaluering av undervisning
Den årlige studentevalueringen er en spørreskjemaevaluering hvor studentene blir bedt om å evaluere sentrale sider ved undervisningens kvalitet. Selv om det i enkelte tilfeller er snakk om små studentkull, er det vesentlig å koble evalueringen til studium og instrument.  Resultater som kan identifisere enkeltlærere og –studenter skal ikke medtas i rapport. Ansvar for å følge opp kvalitetssvikt knyttet til enkeltpersoner ivaretas av høgskolens ledelse og slike forhold behandles ikke i utvalg for utdanningskvalitet og studieutvalg.

 Denne evalueringen samordnes med evalueringen i 3.1 for de studenter det gjelder.

(Kommentar vedr. utvikling av web-basert evalueringsystem gjelder også dette punkt.)


	Studiesjefen v/sekretær for utvalg for utdanningskvalitet
	Utvalg for utdanningskvalitet utarbeider  samlerapport og foreslår evt. tiltak overfor studieutvalget. Fagmiljøene skal ha anledning til å kom​mentere utdannings​kvalitetsutvalgets vurdering før studie​utvalgets behandling.


	Evaluering gjennom-føres hvert år i januar/februar. Samlerapport ferdig til 15. april. Behandles i studieutvalget innen 1. juni.



	3.3 Kontinuerlig studentevaluering av undervisning

Alle lærere har ansvar for å gi sine studenter mulighet til å gjennomføre evaluering av undervisningen. Hva som skal evalueres og hvordan evalueringen skal foregå vurderes av den enkelte lærer i samråd med studentene. Verken lærere eller studenter skal rapportere om resultater av evalueringen, men en gang i året skal lærerne rapportere at evaluering har foregått. 

Studentene skal informeres om sin mulighet til å ta opp problemer som ikke lar seg løse gjennom slike evalueringsprosesser med studiekontakt eller studiesjef.


	Studiesjefen v/sekretær for utvalg for utdanningskvalitet


	Den enkelte lærer
	Kontinuerlig

Alle lærere vil en gang pr år bli bedt om å bekrefte at evaluering er gjennomført. 

	3.4 Evaluering av etterutdanningskurs
Alle deltakere på etterutdanningskurs skal gjennomføre en evaluering av kurset. Evalueringen skal omfatte både faglig innhold og praktisk gjennomføring.
	Studiesjefen v/etter- og videreutdanningsansvarlig
	Studieutvalget. Lærerne på hvert kurs skal gi sin vurdering før behandling i studieutvalget.


	Evaluering gjennomføres ved avslutningen av hvert etterutdanningstiltak.

Studieutvalget behandler forrige års evalueringer samlet innen 1. mars hvert år.




4. Studenter og gjennomføring av studier

	
	Administrativt ansvar 
	Ansvar for vurdering og eventuelle tiltak
	Tidsfrister

	At studenter gjennomfører studier er viktig både for studentene og NMH. Det er derfor nødvendig å utnytte oversikter over studiegjennomføring i alle studietilbud for å vurdere om dette utvikler seg tilfredsstillende, eller om det må settes inn tiltak. Et viktig ledd i gjennomføringen er eksamensavviklingen.

4.1 Studiegjennomføring

Kvalitetssikringen innebærer at det årlig skal gjøres en vurdering av utviklingen av studenttall, studiepoeng, studiegjennomføring og resultater (karakterer), og anbefale eventuelle tiltak.

Dette krever oversikt over, for de siste fem år:

- studenttall fordelt pr instrument, studium og kjønn 

- avlagte studiepoeng

- antall uteksaminerte

- antall studenter til/fra NMH i utveksling

- fordeling av karakterer

Det skal også gjennomføres en kartlegging av alle avvik fra normert studiegjennomføring for alle aktive kull, med utgangspunkt i antall som startet studiet og utviklingen år for år. Fordeling av avvik på årsaker som sluttet, permisjoner, sykdom, forlenget studietid av andre årsaker. Fordeling pr studium og pr instrument. 

4.2 Eksamensavviklingen

Eksamensform og omfang er viktige elementer i det totale studiet, ikke minst i studier som er så profesjonsrettet som de ved NMH. 

Kvalitetssikringen innebærer at det årlig skal gjøres en evaluering av  eksamensprøvens relevans, innhold, form og praktisk gjennomføring

Grunnlaget for beskrivelsen og evalueringen skal bl.a. være:

· et evalueringsskjema utfylt av eksamensjuryene

· en utfyllende rapport fra ekstern sensor der dette benyttes, med særlig vekt på mål og innhold i emnet og eksamensprøvens relevans og innhold.


	Studiesjefen

Studiesjefen v/statistikkansvarlig

Studiesjefen v/timeplanteam

Studiesjefen v/sekretær for utvalg for utdanningskvalitet og eksamensteam
	Studieutvalget

Studiesjefen har ansvar for vurdering og iverksetting av tiltak av praktisk karakter. Prinsipielle og studieplanmessige spørsmål behandles i studieutvalget.


	1. april

15. februar

15. februar

Kontinuerlig, ved alle eksamener. Oppsummering og evt. studieutvalgsbehandling gjøres for hhv. høst- og våreksamener pr. 1. mars og 1. oktober.


5. Fagpersonalets kompetanse

	
	Administrativt ansvar 
	Ansvar for vurdering og eventuelle tiltak
	Tidsfrister

	Norges musikkhøgskoles studietilbud er i kontinuerlig utvikling. Dette krever også et sterkt fokus på fagpersonalets kompetanse.

5.1. Det faste faglige personalet

Kvalitetssikringen innebærer at det årlig skal gjøres en vurdering av utvikling og endringsbehov i personalets kompetanse, sammenholdt med planlagt studieaktivitet.

Dette krever:

· oversikt over fagpersonalet med fordeling på ulike fagområder, kompetansenivåer, kjønn og aldersspredning. Oversikt over utvikling, bl.a. mht. opprykk, nytilsetting, fratreden

· mobilitet blant fagpersonale (utvekslinger m.v.), statistikk over siste fem år, med vurderinger

· oversikt over og resultater av kompetanse-utviklingstiltak, statistikk og vurdering. 

5.2 Doktorgradsprogrammet og stipendprogram for kunstnerisk utviklingsarbeid

De to stipendprogrammenes har betydning for rekruttering av fagpersonale, både for NMH og nasjonalt,

Kvalitetssikringen innebærer at det årlig skal gjøres en vurdering av de to programmenes relevans i rekruttering av fagpersonale til høyere musikkundervisning.
	Studiesjef

Personalkonsulent / studiesjef

Studiesjef


	Studieutvalget

Tiltak må vedtas i styret

Doktorgradsutvalg og styringsgruppen for stipendprogrammet
	1. mars

1. januar

1. mars


6. Læringsmiljø: Lokaler og utstyr

	
	Administrativt ansvar 
	Ansvar for vurdering og eventuelle tiltak
	Tidsfrister

	6.1 Læringsmiljø

Læringsmiljøutvalget skal årlig avlegge en rapport for arbeidet innenfor sitt mandat. Rapporten skal gi en oversikt over og en vurdering av status for arbeidet med læringsmiljøet, herunder bl.a.: 

· rapport for utvalgets arbeid foregående kalenderår

· en vurdering av læringsmiljøet på institusjonen, herunder det fysiske og psykiske arbeidsmiljø, jf. detaljert mandat i universitets- og høgskoleloven, herunder også en bred vurdering av situasjonen når det gjelder lokaler og utstyr

· oversikt over gjennomførte tiltak og eventuelle forslag til tiltak for å bedre læringsmiljøet
6.2 Bibliotek

Biblioteket forvalter et sentralt område av NMHs studiemateriale, i sin samling av noter, lydfestinger og bøker.

Kvalitetssikringen innebærer at det årlig skal gjøres en vurdering av om samlinger og bibliotektilbud for øvrig er relevante og tilfredsstillende i forhold til behov relatert til studietilbud, studenter og fagpersonale. 

Dette krever oversikter over siste 5 år på bl.a. følgende områder: 

- utlån

- lån fra andre bibliotek

- tilvekst

- oversikt over bestand fordelt på bøker, noter, innspillinger og tidsskrifter.


	Kontorsjef

Hovedbibliotekar

Hovedbibliotekar
	Læringsmiljøutvalg

Hovedbibliotekar / bibliotekutvalg
	1. mars

1. mars

1. februar


7. Styringsordning og styringsorganer 

	
	Administrativt ansvar 
	Ansvar for vurdering og eventuelle tiltak
	Tidsfrister

	En fullstendig oversikt over styringsordning og styringsorganer, inkludert mandat for de enkelte styringsorganer og oversikt over medlemmer med valg-/oppnevningsperiode inngår som del av kvalitetssikringssystemet. Oversikten skal bidra til å dokumentere hvordan beslutningsprosesser foregår og hvordan myndighetsfordelingen er, hvordan studentinnflytelse er sikret og hvordan ansattes medbestemmelsesrett er sikret. Oversikten skal også vise myndigheten til ledere for de enkelte styrer og utvalg, i den grad disse ledere har fullmakter og myndighet ut over den myndighet  vedkommende styringsorgan har. 

Oversikten skal være tilgjengelig via intranett og skal være kontinuerlig oppdatert.

Den årlige rapporten til styret skal redegjøre for om oversikten er komplett og oppdatert, og kan også inneholde en vurdering av styringsordningen og evt. forslag til justeringer. 


	Direktøren / seksjonsledere
	Direktør
	Oppdateres kontinuerlig




8. Administrative stillings- og funksjonsbeskrivelser

	
	Administrativt ansvar 
	Ansvar for vurdering og eventuelle tiltak
	Tidsfrister

	Det skal foreligge stillingsbeskrivelser og funksjonsbeskrivelser for alle administrative stillinger og alle administrative funksjoner. 

Beskrivelsene bygges opp over en fast mal med bl.a.:

· stillings-/funksjonsinnehaver

· omfang

· hovedarbeidsoppgaver

· nærmeste overordnede (evt. på ulike saksfelt)

· nærmeste samarbeidspartnere på ulike områder

Oversikt over alle stillings- og funksjonsbeskrivelser inngår som en del av kvalitetssikringssystemet. Oversikten og beskrivelsene skal også være tilgjengelig via intranett og skal være kontinuerlig oppdatert.

Den årlige rapporten til styret skal redegjøre for om stillings- og funksjons er komplette og oppdaterte og kan også inneholde en vurdering av den administrative organiseringen og evt. forslag til justeringer.


	Direktøren / seksjonsledere
	Direktøren
	Oppdateres kontinuerlig




9. Lover, forskrifter, regler og retningslinjer

	
	Administrativt ansvar 
	Ansvar for vurdering og eventuelle tiltak
	Tidsfrister

	Det skal foreligge en oversikt over alle fastsatte lover, forskrifter, regler og retningslinjer, gjeldende for virksomheten ved Norges musikkhøgskolen, omfattende både sentralt fastsatte lover, forskrifter og regler og internt fastsatte forskrifter og regler. 

Oversikten fordeles på:

· Interne reglementer, planer mv 

· Rundskriv mv fra departementet 

· Lover og forskrifter 

Oversikten skal være tilgjengelig via intranett, med linker til alle bestemmelser, og skal være kontinuerlig oppdatert. 

Den årlige rapporten til styret skal redegjøre for om oversiktene er komplette og oppdaterte, og kan også inneholde en vurdering av om det er behov for revisjoner av internt fastsatt forskrifter og regler, og evt. forslag til tidsplan for slik revisjon . 


	Direktøren / seksjonsledere
	Direktøren
	Oppdateres kontinuerlig




10. Rutinebeskrivelser

	
	Administrativt ansvar 
	Ansvar for vurdering og eventuelle tiltak
	Tidsfrister

	Det er behov for å utvikle rutinebeskrivelser for virksomheten ved Norges musikkhøgskole. Dette gjelder både rutinebeskrivelser på et overordnet, institusjonelt kvalitetssikringsplan, f.eks. hvordan behandles utarbeidelse av nye studieplaner (inkl. f.eks. interne og eksterne høringsprosedyrer) og rutiner for når ”det skjærer seg” mellom lærer og student, til mer detaljerte administrative rutiner som f.eks. hvordan legges nye studenter inn i det studieadministrative systemet og hvem gjør hva.

Dette er et utviklingsarbeid som vil måtte foregå over flere år og som ført og fremst er et administrativt ansvar.

En oversikt over alle rutinebeskrivelser, med linker beskrivelsene, skal være tilgjengelig via intranett og skal være kontinuerlig oppdatert.

Den årlige rapporten til styret skal redegjøre for hvor langt arbeidet med å utvikle rutinebeskrivelser er kommet og inneholde en oversikt over planlagte rutinebeskrivelser med tidsplan for utviklingen, samt vurdering av nye behov og revisjonsbehov. 

